CELEX: C2005/132/43
Language: fi
Date: 2005-05-28 00:00:00
Title: Yhteisöjen ensimmäisen oikeusasteen tuomioistuimen tuomio, 15 päivänä maaliskuuta 2005, asiassa T-29/02, Global Electronic Finance Management (GEF) SA vastaan Euroopan yhteisöjen komissio (Välityslauseke — Sopimuksen täyttämättä jättäminen — Vastakanne)

28.5.2005   
            
            
               FI
            
            
               Euroopan unionin virallinen lehti
            
            
               C 132/24
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   15 päivänä maaliskuuta 2005,
   asiassa T-29/02, Global Electronic Finance Management (GEF) SA vastaan Euroopan yhteisöjen komissio (1)
   
   (Välityslauseke - Sopimuksen täyttämättä jättäminen - Vastakanne)
   (2005/C 132/43)
   Oikeudenkäyntikieli: englanti
   Asiassa T-29/02, Global Electronic Finance Management (GEF) SA, kotipaikka Bryssel (Belgia), edustajinaan asianajajat E. Storme ja A. Gobien, vastaan Euroopan yhteisöjen komissio, asiamiehinään R. Lyal ja C. Giolito, avustajanaan asianajaja J. Stuyck, prosessiosoite Luxemburgissa, jossa on kyse yhtäältä EY 238 artiklan mukaisen välityslausekkeen nojalla esitetystä vaatimuksesta, jonka mukaan komissio on velvoitettava maksamaan 40 693 euron suuruinen summa ja laatimaan 273 516 euron suuruinen hyvitysilmoitus, ja toisaalta komission nostamasta vastakanteesta, jossa vaaditaan kantajan velvoittamista korvaamaan sille 273 516 euron suuruinen summa 1.9.2001 alkaen laskettavine 7 prosentin vuotuisine viivästyskorkoineen, yhteisöjen ensimmäisen oikeusasteen tuomioistuin (laajennettu ensimmäinen jaosto), toimien kokoonpanossa: presidentti B. Vesterdorf sekä tuomarit M. Jaeger, P. Mengozzi, M. E. Martins Ribeiro ja F. Dehousse, kirjaaja: hallintovirkamies J. Plingers, on 15.3.2005 antanut tuomion, jonka tuomiolauselma on seuraava:
   
               1)
            
            
               Kantajan vaatimus, joka koskee yhtäältä 40 693 euron summan korvaamista ja toisaalta 273 516 euron suuruisen hyvitysilmoituksen laatimista, hylätään.
            
         
               2)
            
            
               Komission vastakanne hyväksytään ja näin ollen kantaja velvoitetaan maksamaan komissiolle 273 516 euron summa 1.9.2001 alkaen ja velan täysimääräiseen maksamiseen asti laskettavine vuotuisine viivästyskorkoineen, jotka lasketaan Belgiassa sovellettavan laillisen korkokannan mukaisesti.
            
         
               3)
            
            
               Kantaja velvoitetaan korvaamaan oikeudenkäyntikulut.
            
         
      (1)  EYVL C 118, 18.5.2002.